เซอร์ไวเวอร์ (รายการโทรทัศน์อเมริกา)

เซอร์ไวเวอร์ คือ รายการ เรียลลิตี้โชว์ ซึ่งถูกสร้างในหลายๆ ประเทศทั่วโลก ในรายการเซอร์ไวเวอร์นี้ผู้เข้าแข่งขันจะถูกปล่อยเกาะกลางทะเลหรือป่าที่ห่างไกลผู้คน และจะต้องแข่งขันกันเพื่อเงินรางวัล เซอร์ไวเวอร์ได้รับแรงบันดาลใจมาจาก รายการ Expedition Robinson ของสวีเดนซึ่งมีเนื้อหาคล้ายคลึงกัน ประเด็นสำคัญมาจากเรื่องราวการเอาตัวรอดในสถานะการที่ยากลำบากท่ามกลางธรรมชาติของ โรบินสัน ครูโซ และทำให้เซอร์ไวเวอร์กลายเป็น "เรียลลิตี้โชว์ต้นแบบ" เนื่องจากได้รับความนิยมและทำให้รายการในรูปแบบนี้เริ่มผลิตออกมาเรื่อยๆ ในช่วงต่อมา

**หลักเกณฑ์**
สำหรับเกณฑ์ที่จะกล่าวถึงนี้ สำหรับของสหรัฐอเมริกาเท่านั้น ซึ่งมีความแตกต่างกันในแต่ละประเทศที่ผลิตรายการนี้เพียงเล็กน้อย รวมถึงในแต่ละภาค กฎกติกาจะถูกเปลี่ยนแปลงหรือเพิ่มข้อหักมุมต่างๆ เพื่อความสนุกของเกม 
ผู้เข้าแข่งขันและเผ่า จากฤดูกาลแรกจนถึงฤดูกาลปัจจุบัน เซอร์ไวเวอร์ได้คัดเลือก คนอย่างน้อย 16 คน (ในฤดูกาลถัดๆมา เพิ่มจำนวนคนเป็น 18 , 19 , 20) ซึ่งผู้เข้าแข่งขันทั้งหมดมีอาชีพที่หลากหลายแตกต่างกันไป ซึ่งนอกจากที่ผู้เข้าแข่งขันจะต้องใช้พละกำลังและสติปัญญา ในการวางแผนและเอาชนะผู้อื่นในการแข่งขันต่างๆ แล้ว ทักษะทางสังคมถือว่ามีความสำคัญอย่างมากในการตัวรอดจากสถานการณ์ต่างๆ ผู้เข้าแข่งขันจะถูกแบ่งเผ่าออกเป็น 2, 3 หรือ 4 เผ่า โดยสมาชิกแต่ละเผ่าจะมีจำนวนเท่ากัน (ยกเว้น ฟิจิ ที่มีผู้แข่งขัน 19 คนและแบ่งเป็น 10 : 9) โดยในแต่ละฤดูกาล เกณฑ์ในการแบ่งเผ่านั้นแตกต่างกันไป บางครั้งโปรดิวเซอร์จัดผู้คัดเลือกให้เองหรือผู้เข้าแข่งขันจะมีสิทธิเป็นผู้เลือกเองว่าสมาชิกของเผ่าตนจะมีใครบ้าง แต่ในบางครั้งการแบ่งเผ่าจะใช้เกณฑ์พิเศษอย่าง เพศ อายุ เชื้อชาติ ไปจนถึง ฐานะทางการงานอาชีพ แต่อย่างไรก็ตาม การแบ่งเผ่าจะถูกทำให้ซับซ้อนขึ้นด้วยกติกาต่างๆ เช่น การสลับเผ่า หรือ การทำกบฏของสมาชิกในเผ่าเอง (พิธีกรให้สิทธิ์แก่ผู้เข้าแข่งขันในการย้ายเผ่าโดยสมัครใจ) เป็นต้นและท้ายที่สุดเมื่อผู้แข่งขันเหลือจำนวนหนึ่งเผ่าทุกเผ่าจะรวมกลายเป็นหนึ่งเดียว ซึ่งเมื่อถึงจุดนั้นทุกคนจะแข่งขันเพื่อเอาตัวรอดอย่างแท้จริง
เผ่าแต่ละเผ่าจะมี สีประจำเผ่าของตนเอง ในบางครั้งจะมีสัญลักษณ์ประจำเผ่าด้วย ซึ่งชื่อเผ่าจะถูกตั้งชื่อจากเอกลักษณ์ของสถานที่ที่ใช้ทำรายการในแต่ละฤดูกาล เช่น ชื่อเกาะสำคัญ หรือ ชื่อสัตว์ประจำท้องถิ่น เป็นต้นโดยที่รายชื่อของเผ่าตั้งแต่ฤดูกาลแรกมีดังนี้
เผ่าเริ่มต้นของกลุ่มเดวิดใช้ชื่อว่า เผ่าเดวิด ก่อนที่จะเปลี่ยนเป็น เผ่าวุกู ในภายหลัง หลังจากที่ทางรายการเพิ่มเผ่าจากสองเผ่าเป็นสามเผ่า
เผ่าเริ่มต้นของกลุ่มโกไลแอทใช้ชื่อว่า เผ่าโกไลแอท ก่อนที่จะเปลี่ยนเป็น เผ่าจาบินี ในภายหลัง หลังจากที่ทางรายการเพิ่มเผ่าจากสองเผ่าเป็นสามเผ่า
คำอธิบาย- ปากอง และ ทากิ เป็นชื่อ เกาะสำคัญในบอร์เนียว รัตนา ได้ชื่อมาจาก ต้นไม้ ที่มีมากบนเกาะ - คุช่า เป็นภาษาท้องถิ่น แปลว่า จิงโจ้ ส่วน ออกาคอร์ แปลว่า จระเข้ สำหรับ บาร์รามุนดิ เป็นชื่อปลาที่พบมากในบริเวณนั้น- แซมบูรู และ โบรอน ตั้งตามชื่อของเผ่าชาวพื้นเมือง ส่วน โมโต มาจิ เป็นภาษาท้องถิ่นของการรวมกันระหว่างน้ำและไฟ- โรทู เป็นภาษาพื้นเมืองแปลว่า ฝน ส่วน มาราอามู แปลว่า ลม สำหรับ โซริแอนทู มีความหมายว่า เหล่าผู้บูชาพระอาทิตย์- ช่วยกัน และ สุขใจ นำมาจากคำในภาษาไทย โดยที่เผ่ารวมนำคำจาก 2 เผ่ามารวมกัน เป็น ช่วยใจ- แทมบาคี เป็นชื่อ ปลาในท้องถิ่น ส่วนจาบูรู เป็นชื่อนกในท้องถิ่นเช่นกัน จาคาเร่ เป็นคำจากภาษาโปรตุเกศแปลว่าตะโขง- มอร์แกน เดรค และ บัลโบว่า ตั้งชื่อตามนักสำรวจที่มีชื่อเสียงของโลกในประวัติศาสตร์ ส่วน ดิ เอาท์แคสต์ แปลว่า ผู้ที่ถูกทิ้ง (คนที่ออกจากเกมไปแล้วได้กลับมาเล่นใหม่ภายใต้ชื่อเผ่านี้)- ชาพีร่า โมโก โมโก้ ซาโบก้า เป็นชื่อเกาะสำคัญๆของปานามา ส่วน ชาโบก้า โมโก้ เป็นการรวมชื่อทั้ง 3 เผ่าเข้าด้วยกัน- ยาเซอร์ และ โลเพวี ตั้งชื่อตามภูเขาไฟบนเกาะแวนนาวาตู ส่วน อาลินตา มีความหมายว่า ประชาชนแห่งเพลิง- อูลอง, คอรอร์ และ มาคาลี เป็นชื่อเกาะสำคัญในหมู่เกาะพาเลา- ยาช่า และ นาคูม เป็นชื่อของแหล่งอารยธรรมในกัวเตมาลา โดยที่ชาคูมเป็นการเอาชื่อทั้ง 2 เผ่ามารวมกัน- วิเวรอส ลามินา คาซาย่า บาโยเนตา เป็นชื่อเกาะสำคัญในปานามา ส่วนจีทาโนสเป็นภาษาสเปนแปลว่า ชาวยิปซี- ไอทูทากิ ราโรทองกา ปูกา ปูก้า  มานิฮิกิ เป็นชื่อเกาะสำคัญ ส่วนไอทูทองก้าเป็นการรวมเอาชื่อ เผ่า 2 เผ่าที่เหลืออยู่มารวมกัน- โมโต ราวู และ บูล่า บูล่า เป็นคำในภาษาฟิจิ มีความหมายว่า หอก การฆ่า และ สวัสดี- เฟย์ ลอง ฉาน ฮู และ เห่ย ต้า เฟิง เป็นคำภาษาจีน แปลว่า มังกรบิน เสือนักสู้ และ วายุพิฆาตสีดำ- มาลาคาล และ ไอไร แปลว่า งู และ แมงมุม ในภาษาไมโครนีเซีย ส่วนคำว่า ดาบู ไม่มีความหมายในภาษาไมโครนีเซีย เป็นชื่อที่คนในเผ่าหลอกสมาชิกในเผ่าและตั้งขึ้นเองโดยบอกว่า แปลว่า ดี ในภาษาไมโครนีเซีย- โคต้า และ ฟาง เป็นชื่อชนเผ่าพื้นเมืองในประเทศกาบอง ส่วน โนแบ็ค (Nobag) มาจากคำว่า กาบอง (Gabon) สะกดกลับหลัง- ทิมบีรา เป็นชื่อชนเผ่าพื้นเมืองในประเทศบราซิล และ จาลาเพา เป็นชื่อสถานที่ใกล้ๆ กับแม่น้ำ ริโอ โนโว ซึ่งอยู่ใกล้ๆ กับสถานที่ถ่ายทำ ส่วนคำว่า ฟอร์ซา แปลว่าพละกำลัง ในภาษาโปรตุเกศ- การ์ลู เป็นชื่อเรียกหินโสโครกที่อยู่เกือบพ้นน้ำในภาษาซามัวเนีย และ โฟร์อ่า โฟร์อ่า เป็นชื่อเรียกของเครื่องเป่าทำจากหอยคล้ายทรัมเป็ดของชาวซามัว ส่วนคำว่า ไอก้า เป็นชื่อเขตการปกครองของประเทศซามัวที่รายการได้มาถ่ายทำ- ฮีโร่ กับ วายร้าย ใช้จากชื่อรูปแบบของฤดูกาลนี้ ส่วนคำว่าหยิน หยาง แปลว่า ร้อน-เย็น ในภาษาจีน เป็นคำที่คนส่วนมากรู้จักกัน- เอสปราด้า แปลว่า ดาบ และ เลอ เฟอร์ แปลว่า ดอกไม้ ส่วนคำว่า ลิปเบอร์แต็ท แปลว่า เสรีภาพ ทั้งสามคำมาจากภาษาสเปน- โอโมเทเป และ ซาปาเทรา เป็นชื่อเกาะที่อยู่ในทะเลสาบ โคคิโบคา ของประเทศนิการากัว ส่วนคำว่า เมอร์โลนิโอ ไม่มีความหมายในภาษาสเปน เป็นชื่อที่คนในเผ่าหลอกสมาชิกในเผ่าและตั้งขึ้นเองโดยบอกว่า แปลว่า สัตว์ชนิดหนึ่งใต้ทะเลที่เป็นภาษาสเปน- ยูโพลู และ ซาวาอิ เป็นชื่อเกาะเล็กๆ ของสถานที่ถ่ายทำในประเทศซามัว ส่วนคำว่า เททูน่า เป็นคำที่มีความหมายสื่อเกี่ยวกับมะพร้าว- มาโนโน่ เป็นชื่อเกาะเล็กๆ ที่อยู่ติดกับเกาะซามัวสถานที่หลักในการถ่ายทำและ ซาลานี่ เป็นชื่อหมู่บ้านแห่งหนึ่งที่อยู่ในเกาะมาโนโน่ ส่วน ทิกิอาโน่ ปีแห่งพระเจ้า- แทนแดง คาราบาว และ มัทซิง แปลว่า ไก่แจ้ ควายน้ำ และ ลิง ในภาษาตากาล็อก- โกต้า และ ไบคาล เป็นชื่อหมู่บ้านบนเกาะ แคเรโมน ส่วน อนิล อีดัม (Enil Edam) เป็นการสะกดกลับหลังของชื่อ Madeline ซึ่งเป็นชื่อมาราดาของผู้เข้าแข่งขัน มัลคอม- ทาดานา แปลว่า โชคชะตา ส่วนคำว่า กาลาง แปลว่า เคารพนับถือ ซึ่งทั้งหมดมาจากภาษาตากาลอก และ คาซามา เป็นชื่อเมืองเมืองหนึ่งของประเทศญี่ปุ่น- อาพารี กับ โซลานา เป็นชื่อเขตเทศบาลเมืองในจังหวัด คากายานบนเกาะลูซอน ส่วน ลูซอน เป็นชื่อเกาะที่ใหญ่ที่สุดในประเทศฟิลิปปินส์ ส่วน โซลาร์เรียน เป็นชื่อเผ่าที่มาผสมกัน- ฮูนาพู เป็นชื่อของหนึ่งในฝาแฝดวีรบุรุษของชนเผ่ามายัน โคโยปา เป็นชื่อของเทพเจ้าสายฟ้า ตามตำนานของชนเผ่ามายัน ส่วนชื่อ ฮูโยปา เป็นชื่อของทั้งสองเผ่าผสมกัน- มาซาย่า เป็นชื่อจังหวัด นากาโร่เต้ เป็นชื่อเขตเทศบาล เอสคาเมก้า เป็นชื่อชายหาดหนึ่ง ทั้งหมดอยู่ในประเทศนิการากัว เมริกา มาจากคำว่า อเมริกา- บายน ตาแก้ว และ อังกอร์ เป็นชื่อปราสาทในประเทศกัมพูชา ส่วนคำว่า ออกุน แปลว่าขอบคุณในภาษาเขมร- โตแตง จ๊อนโละ และ ก็อนโด่วล์ เป็นชื่อของเกาะในประเทศกัมพูชา มีความหมายว่าสี่เหลี่ยม คบเพลิง และ หนู ตามลำดับ- ทาคาลิ มีความหมายว่าท้องทะเล วานูอา มีความหมายว่าบ้านหรือแผ่นดิน อิกาบูล่า มีความหมายว่าเต่า วินาก้า มีความหมายว่าขอบคุณ ทั้งหมดในภาษาฟิจิ- นูกู มีความหมายว่าทราย มานา มีความหมายว่าพลังอำนาจ ทาวัวเป็นชื่อเมืองๆ หนึ่งในประเทศฟิจิ ทั้งหมดในภาษาฟิจิ มากูมากู เป็นชื่อเผ่าที่ผสมกัน- เลวู มีความหมายว่ายิ่งใหญ่ โซโก มีความหมายว่าเดินเรือ ยาวา มีความหมายว่าห่างไกล ทั้งหมดในภาษาฟิจิ โซเลวา เป็นชื่อเผ่าที่มาผสมกัน- มาโลโล่, นาวิติ และ ยานูย่า เป็นชื่อเกาะในประเทศฟิจิ- วุกู เป็นคำอุทาน ทิวา แปลว่า กลางวัน จาบินี เป็นชื่อเกาะในประเทศฟิจิ กาโละ กาโละ แปลว่าแสงแสว่าง ทั้งหมดในภาษาฟิจิ- คาม่า แปลว่า เร่าร้อน มานู แปลว่า นก เลซู แปลว่า ย้อนกลับ วาต้า แปลว่า พึ่งพาตนเอง ทั้งหมดในภาษาฟิจิ- ไลโร แปลว่า ปู , โวไค แปลว่า ตุ๊กแก , โบโก แปลว่า กบ , ลูมูวากู แปลว่า การย่อความจากคำว่า รักคุณ คิดถึงคุณ อยากจูบคุณ ทั้งหมดในภาษาฟิจิ- ดาคาล แปลว่า ปืน เซเล แปลว่า มีดหรือการตัด ยารา คือ คราดที่ใช้ถางหญ้า ทั้งหมดในภาษาฟิจิ- ลูวู แปลว่า น้ำท่วม อูเอ แปลว่า คลื่น ยาเสะ แปลว่า ฟ้าผ่า เวียกาน่า แปลว่า ความหิว ทั้งหมดในภาษาฟิจิ- ไอก้า แปลว่า ปลา ทากู แปลว่า เต่ากระ วาติ แปลว่า ปู ทั้งหมดในภาษาฟิจิ ส่วนกูลา กูล่าเป็นชื่อเรียกนกประจำชาติของฟิจิ- บากา แปลว่า ต้นมะเดือ โคโค แปลว่า ต้นประดู่ เวซิ แปลว่า ต้นหลุมพอทะเล ทั้งหมดในภาษาฟิจิ ไกอา เป็นชื่อของเทพเจ้ากรีก- ราตู แปลว่า ประมุข โซก้า แปลว่า เทิดทูน ติก้า แปลว่า ความเป็นธรรม ทั้งหมดในภาษาฟิจิ ส่วนวาวา วาแปลว่าเลขสี่ในภาษาฟิจิ วาวาจึงหมายถึงสี่สี่ เป็นการเรียกคำซ้ำเพื่อให้หมายถึงเลขของฤดูกาล

**การแข่งขัน**
ระหว่างการอยู่ที่เกาะนั้น แต่ละวันจะมีการแข่งขัน โดยจะได้รับจดหมายที่เรียกว่า "Tree Mail" ซื่งภายในนั้นจะมีข้อมูลต่างๆ สำหรับการแข่งขันในครั้งนั้น โดยการแข่งขันในแต่ละเกมจะต้องใช้ พละกำลัง สติปัญญา ความรู้ ความจำ หรือ/และความสามัคคี ในบางทีผู้ชนะมีสิทธิ์ที่จะเลืกใครสักคนไปอยู่ที่เกาะอัปยศหรือลักพาตัวไปอยู่เผ่าตนเอง เป็นต้น โดยการแข่งขันแบ่งออกเป็น การแข่งชิงรางวัล การแข่งชิงสิทธิ์คุ้มกัน- การแข่งชิงรางวัล (Reward Challenges) : ของรางวัลที่ได้รับนั้นมักจะเป็นของที่ช่วยในความสะดวกสำหรับการดำรงชีวิต เช่น อุปกรณ์จับปลา อุปกรณ์จุดไฟ อาหารหรือสิทธิ์ต่างๆ ที่ผู้เข้าแข่งขันคนอื่นไม่ได้รับเช่น การนั่งเรือสุดหรู การได้รับจดหมายจากบุคคลในครอบครัว ในบางการแข่งขันของรางวัลสำหรับผู้ชนะคือรถยนต์ 1 คัน- การแข่งชิงสิทธิ์คุ้มกัน (Immunity Challenges) : ของรางวัลที่ได้รับ คือ สิทธิ์คุ้มกัน ซื่งมาในรูปแบบตุ๊กตาสิทธิ์คุ้มกัน (สำหรับการแข่งขันแบบเผ่า) และสร้อยสิทธิคุ้มกัน (สำหรับการแข่งขันแบบเดี่ยว) ซื่งสิทธิ์คุ้มกันนี้เป็นสิทธิ์ที่จะไม่ถูกออกจากการแข่งขันจนกระทั่งการแข่งชิงสิทธิ์คุ้มกันครั้งต่อไป- การแข่งรางวัลและสิทธิ์คุ้มกัน (Reward/Immunity Challenges) : เป็นการแข่งขันที่ผู้ชนะนอกจะได้รับสิทธิ์คุ้มกันแล้วยังจะได้รับของรางวัลส่วนใหญ่มักจะเกิดขึ้นในการแข่งขันครั้งแรกเพื่อชิงอุปกรณ์จุดไฟและใช้เป็นจำนวนมากในฤดูกาลที่มี Redemption Island

**สภาเผ่า**
เป็นสถานที่ที่ใช้โหวตสมาชิกของเผ่าที่พ่ายแพ้การแข่งขันสิทธิคุ้มกัน โดยที่พิธีกรจะมีการไต่ถามถึงเรื่องราวที่เกิดขึ้นก่อนที่จะมาสภาเผ่า หลังจากนั้นจึงให้โหวตในส่วนที่จัดไว้ให้ เมื่อทำการโหวตเสร็จพิธีกรจะรวมผลโหวตและนำมาประกาศผู้ใดที่รับผลคะแนนมากที่สุดจะต้องออกจากรายการไป และในกรณีที่มีคะแนนเสียงเท่ากันจะใช้กติกาอื่นๆ เสริมเข้ามาแทน เช่น การโหวตซ้ำ โดยถ้ายังเสมอกันอีกจะใช้วิธีการจับหิน ถ้าใครได้สีที่แตกต่างจะโชคร้ายและออกจากเกมไปทันที โดยในกรณีนี้จะใช้เฉพาะเมื่อมีผู้เข้าในสภาเผ่า 6 คนหรือมากกว่านั้นขึ้นไป ซึ่งเกิดขึ้นในฤดูกาลที่ 4, 27 และ 33 แต่ในฤดูกาลที่ 4 เป็นความผิดพลาดครั้งเดียวที่ใช้การจับหินทั้งๆ ที่มีผู้เล่นเหลือแค่ 4 คนแทนที่จะแข่งขันจุดไฟ และในบางฤดูกาลกติกาก็ถูกเปลี่ยนไปบางเล็กน้อย ส่วนในตอนครึ่งหลังของฤดูกาลที่ถูกโหวตออกก่อนสภาเผ่าครั้งสุดท้ายประมาณ 7-10 คนจะได้เป็นสมาชิกลูกขุนซึ่งจะต้องมาสภาเผ่าทุกๆ ครั้งหลังจากที่ตัวเองถูกโหวตออกแล้วเพื่อสังเกตการณ์และฟังเพื่อรับรู้สถานะของเกมและใช้ในการตัดสินใจจนตอนสุดท้าย ซึ่งช่วงวันที่ 37-39 ผู้เข้าแข่งขัน 4-5 คนสุดท้ายจะทำการแข่งขันกันเพื่อสิทธิคุ้มกัน 2 ครั้ง หลังจากครั้งแรกจะทำการโหวตลูกขุนคนก่อนสุดท้ายออกและในวันต่อมาผู้เข้าแข่งที่เหลือจะทำพิธีรำลึกถึงผู้เข้าแข่งคนก่อนๆ ที่ตัวเองโหวตออกไปก่อนที่จะเข้าการแข่งสิทธิคุ้มกันครั้งสุดท้าย เมื่อเหลือ 2 หรือ 3 คนสุดท้ายมักจะกลับไปที่แคมป์เพื่อเตรียมตัวที่จะไปตอบคำถามคณะลูกขุนในคืนสุดท้าย บางฤดูกาลจะมีการเผาของเครื่องใช้ต่างๆ ที่สะสมมาตั้งแต่วันแรก เพื่อแสดงให้เห็นว่า "พวกเราจะทิ้งเกมส์นี้ไว้เป็นเพียงเบื้องหลัง" และให้สมาชิกลูกขุนทั้งหมดตัดสินว่าใครควรที่จะชนะและได้เงินรางวัลไปผู้ที่ได้รับคะแนนโหวตจากลูกขุนมากที่สุดจะเป็นผู้อยู่รอดคนสุดท้าย- การแข่งจุดไฟ จะใช้เมื่อผลโหวตเสมอกัน และผู้เข้าสภาเผ่าเพียง 4 คนเท่านั้น โดยไม่มีการโหวตซ้ำ- การจับหินสี จะใช้เมื่อผลโหวตเสมอกัน 2 ครั้งและผู้เข้าสภาเผ่า 5 คนหรือมากกว่านั้น
 เพื่อเลือกคนออกจากเกมส์ อันเนื่องมาจากมีการโหวตเสมอกันถึง 2 ครั้ง โดยมีกฏอยู่ว่า ถ้าผลโหวตมีชื่อเสมอกันโดยคนที่เหลือที่ไม่ได้มีชื่อในผลโหวตที่เสมอกันนั้นยกเว้นผู้ที่มีสิทธิ์คุ้มกัน จะต้องยอมเสี่ยงที่จะจับหิน เช่น มีนาย A, B, C, D, E, F และผลโหวตเสมอกัน 2 ครั้งระหว่าง นาย A กับ B ส่วนนาย F มีสิทธิ์คุ้มกัน ฉะนั้นแล้ว นาย C, D, E ........ จะต้องเสี่ยงจับหินในฐานะที่ไม่สามารถตกลงกันได้ ว่าจะเอานาย A หรือ นาย B ออกจากเกมส์ นั่นจะกลับกลายเป็นว่า นาย A กับนาย B จะปลอดภัยไปในทันที เพราะคนที่เหลือตกลงกันไม่ได้ว่าจะเอาใครออก

**ฤดูกาลที่ฉายในสหรัฐอเมริกา**

**รายชื่อผู้เข้าแข่งขัน**
 รายชื่อต่อไปนี้เป็นการเรียงตามลำดับการถูกโหวตออกจากคนแรกไปจนถึงผู้ชนะ ส่วน (หมายเลข) เป็นจำนวนครั้งที่มาเล่นเกมนี้

**ผู้เข้าแข่งขันและการเข้าร่วม**
 ผู้เข้าแข่งขันที่อายุมากที่สุด : รูดี้ โบเอสช์ อายุ 72 ปีจากฤดูกาลที่ 1 ในขณะนั้นและกลับมาแข่งอีกครั้งเมื่ออายุ 75 ปีจากฤดูกาลที่ 8 ในขณะนั้น- ผู้เข้าแข่งขันที่อายุน้อยที่สุด: 
** วิล วอลล์ จากฤดูกาลที่ 33 อายุ 18 ปีในขณะนั้น
** ไมเคิล เยอร์เจอร์ จากฤดูกาลที่ 36 อายุ 18 ปีในขณะนั้น- ผู้เข้าแข่งขันที่มีจำนวนครั้งที่เข้าแข่งขันมากที่สุด : ร็อบ 'บอสตัน ร็อบ' มาริอาโน่ แข่งขันทั้งหมด 5 ฤดูกาล ได้แก่ ฤดูกาลที่ 4, 8, 20, 22 และ 40 นอกจากนี้ยังรับหน้าที่เป็นเมนเทอร์ในฤดูกาลที่ 39 อีกด้วย- ผู้เข้าแข่งขันมีจำนวนรวมวันในการแข่งขันมากที่สุด : ร็อบ 'บอสตัน ร็อบ' มาริอาโน่ ในฤดูกาลที่ 4 21 วัน, ฤดูกาลที่ 8 และ 22 39 วัน, ฤดูกาลที่ 20 18 วัน และฤดูกาลที่ 40 14 วัน (ไม่รวมวันที่อยู่บนเอดจ์ ออฟ เอ็กซ์ทิงชั่นอีก 21 วัน) รวมทั้งสิ้น 131 วัน- ผู้เข้าแข่งขันที่อยู่นานน้อยที่สุด : โจนาธาน ลิบบีและแวนด้า เชิร์ก ในฤดูกาลที่ 10 ซึ่งไม่ได้รับเลือกให้เข้าเผ่าใดๆ และถูกส่งกลับบ้านในวันที่ 2- ผู้เข้าแข่งขันที่ถูกส่งไปเกาะอัปยศมากที่สุด : เจสซิก้า "ซูก้า" คิเปอร์ ในฤดูกาลที่ 17 ถูกส่งไปทั้งหมด 5 ครั้ง (แบบติดต่อกัน)- ผู้ชนะที่อายุมากที่สุด : 
** โรเบิร์ต "บ็อบ" คราวลี่ย์ อายุ 57 ปีจากฤดูกาลที่ 17 ในขณะนั้น (เป็นผู้ชายที่อายุมากที่สุดที่ชนะเกมนี้)
** เดนิส สแตปลีย์ อายุ 41 ปีจากฤดูกาลที่ 25 ในขณะนั้น (เป็นผู้หญิงที่อายุมากที่สุดที่ชนะเกมนี้)- ผู้ชนะที่อายุน้อยที่สุด : 
** เจนนา มอราสคา อายุ 21 ปีจากฤดูกาลที่ 6 ในขณะนั้น (เป็นผู้หญิงที่อายุน้อยที่สุดที่ชนะเกมนี้)
** จัดด์สัน "ฟาบีโอ" ไบร์ซ่าห์ อายุ 21 ปีจากฤดูกาลที่ 21 ในขณะนั้น (เป็นผู้ชายที่อายุน้อยที่สุดที่ชนะเกมนี้)- ผู้เข้าแข่งขันที่สามารถชนะการแข่งขันได้มากกว่า 1 ครั้ง : แซนดร้า ดิแอซ ทไวน์ และ โทนี่ วลาโกส ทั้งคู่ชนะ 2 ครั้ง โดยแบ่งเป็น
** แซนดร้า ดิแอซ ทไวน์ ชนะในฤดูกาลที่ 7 และ 20
** โทนี่ วลาโกส ชนะในฤดูกาลที่ 28 และ 40- ผู้ชนะที่ชนะรางวัลน้อยที่สุด : แซนดรา ดิแอซ ทไวน์ ในฤดูกาลที่ 7 และ 20 (ไม่เคยชนะอะไรเลยแต่เธอชนะเกมนี้ทั้ง 2 ฤดูกาล)- ผู้ชนะที่ชนะสิทธิ์คุ้มกันน้อยที่สุด : แซนดรา ดิแอซ ทไวน์ ในฤดูกาลที่ 7 และ 20 (ไม่เคยชนะอะไรเลยแต่เธอชนะเกมนี้ทั้ง 2 ฤดูกาล)- ผู้เข้าแข่งขันที่ชนะรางวัลส่วนตัวมากที่สุด : เทอร์รี ดีทซ์ ในฤดูกาลที่ 12  และ เชส ไรส์ ในฤดูกาลที่ 21 ชนะ 4 ครั้ง- ผู้เข้าแข่งขันที่ชนะสิทธิคุ้มกันส่วนตัวมากที่สุด : 
** โคลบี้ โดนัลด์สัน ในฤดูกาลที่ 2 ชนะ 5 ครั้ง
** ทอม เวสต์แมน ในฤดูกาลที่ 10 ชนะ 5 ครั้ง
** เทอร์รี ดีทซ์ ในฤดูกาลที่ 12 ชนะ 5 ครั้ง
** ออสการ์ "ออสซี่" ลัสธ์ ในฤดูกาลที่ 13 ชนะ 5 ครั้ง
** ไมค์ ฮอลโลเวย์ ในฤดูกาลที่ 30 ชนะ 5 ครั้ง
** แบรด คัลเปปเปอร์ ในฤดูกาลที่ 34 ชนะ 5 ครั้ง- เผ่าที่ชนะการแข่งสิทธิ์คุ้มกันมากที่สุด : เผ่าคอรอร์ ในฤดูกาลที่ 10 ชนะสิทธิคุ้มกันทุกครั้ง- เผ่าที่ชนะการแข่งสิทธิ์คุ้มกันน้อยที่สุด : เผ่าอูลอง ในฤดูกาลที่ 10 แพ้สิทธิคุ้มกันทุกครั้ง- เผ่าที่ไม่เคยเข้าสภาเผ่าเลย : เผ่าแทนแดง ในฤดูกาลที่ 25 (จาก 6 ตอนแรกของฤดูกาลจนกระทั่งรวมเผ่า สมาชิกทุกคนจึงได้เข้าสภาเผ่าเป็นครั้งแรก)- ผู้เข้าแข่งขันที่เข้าสภาเผ่ามากที่สุด : พาร์วาติ แชลโลว์ ในฤดูกาลที่ 13 จำนวน 10 ครั้ง, ในฤดูกาลที่ 16 จำนวน 9 ครั้ง, ในฤดูกาลที่ 20 จำนวน 12 ครั้ง และในฤดูกาลที่ 40 จำนวน 4 ครั้ง รวมทั้งหมด 35 ครั้ง- ผู้เข้าแข่งขันที่เข้าสภาเผ่าติดต่อกันมากที่สุด : เดนิส สแตปลีย์ ในฤดูกาลที่ 25 โดยเข้าทุกสภาเผ่าที่มีในฤดูกาลนั้นติดต่อกันทั้งหมด 14 ครั้งและสภาเผ่าที่ลูกขุนโหวตครั้งสุดท้ายด้วยรวมเป็น 15 ครั้ง- ผู้เข้าแข่งขันที่ประสบความสำเร็จในการใช้เครื่องรางคุ้มกันที่ซ่อนไว้เพื่อกันไม่ให้ตนหรือผู้ที่ตนมอบเครื่องรางให้ถูกโหวตออก
** เยา แมน แชน ในฤดูกาลที่ 14
** อแมนด้า คิมเมล ในฤดูกาลที่ 16
** รัสเซล แฮนซ์ ในฤดูกาลที่ 19
** รัสเซล แฮนซ์ ในฤดูกาลที่ 20 ใช้เครื่องรางให้พาร์วาติ แชลโลว์
** พาร์วาติ แชลโลว์ ในฤดูกาลที่ 20 ใช้เครื่องรางให้เจอร์รี่ แมนธีย์
** โจนาธาน เพนเนอร์ ในฤดูกาลที่ 25
** มัลคอล์ม ฟรีเบิร์ก ในฤดูกาลที่ 26 ใช้เครื่องรางให้เอ็ดดี้ ฟ็อกซ์
** จอน มิชช์ ในฤดูกาลที่ 29
** คีธ เนล ในฤดูกาลที่ 29
** นาตาลี แอนเดอร์สัน ในฤดูกาลที่ 29 ใช้เครื่องรางให้แจ็ครีน ชูลทซ์
** เจนน์ บราวน์ ในฤดูกาลที่ 30
** ไมค์ ฮอลโลเวย์ ในฤดูกาลที่ 30
** แคโรลีน ริเวร่า ในฤดูกาลที่ 30
** เคลลี่ เวนท์เวิร์ธ ในฤดูกาลที่ 31
** เจเรมี่ คอลลินส์ ในฤดูกาลที่ 31 ใช้เครื่องรางให้ทั้งตัวเองและผู้เข้าแข่งขันคือ สตีเฟ่น ฟิชแบค
** เดวิด ไรท์ ในฤดูกาลที่ 33 ใช้เครื่องรางให้เจสสิก้า ลูอิส
** ไท ทรัง ในฤดูกาลที่ 34 ใช้เครื่องรางให้ทั้งตัวเองและผู้เข้าแข่งขันคือ เซียร์ร่า ดอว์น-โธมัส
** เบน ดรีเบอร์เก้น ในฤดูกาลที่ 35
** ไมเคิล เยอร์เจอร์ ในฤดูกาลที่ 36
** เดวี่ ริคเคนเบคเกอร์ ในฤดูกาลที่ 37 ใช้เครื่องรางให้คริสเตียน ฮูบิคกี้
** คริสเตียน ฮูบิคกี้ ในฤดูกาลที่ 37
** ริค เดเวนส์ ในฤดูกาลที่ 38
** คริส อันเดอร์วูด ในฤดูกาลที่ 38
** คาริชม่า พาเทล ในฤดูกาลที่ 39
** เดนิส สแตปลีย์ ในฤดูกาลที่ 40
** เบน ดรีเบอร์เก้น ในฤดูกาลที่ 40
** นาตาลี แอนเดอร์สัน ในฤดูกาลที่ 40- ผู้เข้าแข่งขันที่ใช้เครื่องรางคุ้มกันลบคะแนนของตัวเองออกไปได้มากที่สุด: เคลลี่ เวนท์เวิร์ธ ในฤดูกาลที่ 31 ใช้เครื่องรางลบคะแนนโหวตออกไปได้ถึง 12 โหวต แบ่งออกเป็น
** ครั้งแรกในสภาเผ่ารอบ 12 คนสุดท้าย ใช้เครื่องรางของตัวเองลบคะแนนโหวตออกไปถึง 9 จาก 12 โหวต
** ครั้งที่ 2 ในสภาเผ่ารอบ 6 คนสุดท้าย ใช้เครื่องรางลบคะแนนโหวตออกไปได้อีก 3 จาก 6 โหวต- ผู้เข้าแข่งขันที่สังกัดเผ่าก่อนรวมครบทุกเผ่าในเกม 
** เจนนิเฟอร์ ลี "เจนนา" ลีไวส ในฤดูกาลที่ 8 โดยสังกัดเผ่า ซาโบก้า ,แชปพีร่า,โมโกโมโก และ แชโบก้า โมโก ในเผ่ารวม
** รูเพิร์ท เฟดดริค โบโนเฮม ในฤดูกาลที่ 8 โดยสังกัดเผ่า ซาโบก้า ,แชปพีร่า,โมโกโมโก และ แชโบก้า โมโก ในเผ่ารวม เช่นเดียวกับเจนนา
** แอนดรูว์ ซาเวจ ในฤดูกาลที่ 31 ถึง 4 เผ่า โดยสังกัด "เผ่าบายน" ในช่วงเริ่มเกม,"เผ่าอังกอร์" ในช่วงเพิ่มเผ่า,"เผ่าตาแก้ว" ในช่วงยุบเผ่า และเผ่ารวม "ออกุน"
** ซิรี ฟิลด์ส ในฤดูกาลที่ 34 ถึง 4 เผ่า โดยสังกัด "เผ่านูกู" ในช่วงเริ่มเกม,"เผ่าทาวัว" ในช่วงเพิ่มเผ่า,"เผ่ามานา" ในช่วงยุบเผ่า และเผ่ารวม "มากู มากู"
** ลอเรล จอห์นสัน ในฤดูกาลที่ 36 ถึง 4 เผ่า โดยสังกัด "เผ่ามาโลโล่" ในช่วงเริ่มเกม,"เผ่านาวิติ" ในช่วงสลับเผ่า,"เผ่ายานูย่า" ในช่วงเพิ่มเผ่า และเผ่ารวม "ลาวิต้า"
** เซบาสเตียน โนเอล ในฤดูกาลที่ 36 ถึง 4 เผ่า โดยสังกัด "เผ่านาวิติ" ในช่วงเริ่มเกม,"เผ่ามาโลโล่" ในช่วงสลับเผ่า,"เผ่ายานูย่า" ในช่วงเพิ่มเผ่า และเผ่ารวม "ลาวิต้า"- ผู้เข้าแข่งขันที่อยู่เผ่าเดียวกันมากที่สุด
** เล่น 3 ครั้ง อแมนด้า คิมเมล และ เจมส์ เคลเมท รวม 5 เผ่า ในฤดูกาลที่ 15 ในเผ่าเฟย์ลอง กับเผ่ารวมเหยต้าเฟิง ในฤดูกาลที่ 16 ในเผ่ามาลาคาล และเผ่ารวมดาบู ในฤดูกาลที่ 20 ในเผ่าฮีโร่ 
**เล่น 2 ครั้ง แคส แมคเควเลน กับ ทัสช่า ฟ็อกซ์ รวม 5 เผ่า ในฤดูกาลที่ 28 ในเผ่าลูซอน, อพารี่และ โซลาร์เรียน ในฤดูกาลที่ 31 ในเผ่าบายน และเผ่ารวมออกุน- ผู้เข้าแข่งขันที่อยู่ถึงวันสุดท้ายและไม่มีเสียงโหวตออกแม้แต่เสียงเดียว :
** เคลลี่ วิกเกิลสโวร์ท ในฤดูกาลที่ 1
** คอร์ทนีย์ เยทส์ ในฤดูกาลที่ 15
** อแมนด้า คิมเมล ในฤดูกาลที่ 15 และในฤดูกาลที่ 16 ด้วย
** เจสซิก้า "ซูก้า" คิเปอร์ ในฤดูกาลที่ 17
** เบนจามิน "โค้ช" เวด ในฤดูกาลที่ 23
** ไมค์ สกูปิน ในฤดูกาลที่ 25
** ลิซ่า เวลเชล ในฤดูกาลที่ 25
** ไรอัน อูลริช ในฤดูกาลที่ 35
** เกวิน วิทสัน ในฤดูกาลที่ 38
** ดีน โควาลสกี้ ในฤดูกาลที่ 39- ผู้ชนะที่ไม่มีเสียงโหวตออกแม้แต่เสียงเดียว : 
** ทีนา เวสสัน ในฤดูกาลที่ 2
** อีธาน โซฮ์น ในฤดูกาลที่ 3
** ไบรอัน ไฮดิค ในฤดูกาลที่ 5
** แซนดรา ดิแอซ ทวีน ในฤดูกาลที่ 7
** ทอม เวสต์แมน ในฤดูกาลที่ 10
** เจมส์ "เจที" โธมัส จูเนียร์ ในฤดูกาลที่ 18
** จอห์น ค็อกแรน ในฤดูกาลที่ 26
** นาตาลี แอนเดอร์สัน ในฤดูกาลที่ 29
** ไมค์ ฮอลโลเวย์ ในฤดูกาลที่ 30
** เจเรมี่ คอลลิน ในฤดูกาลที่ 31
** ซาร่าห์ ลาซิน่า ในฤดูกาลที่ 34
** นิค วิลสัน ในฤดูกาลที่ 37
** โทนี่ วลาโกส ในฤดูกาลที่ 40- ผู้เข้าแข่งขันที่เข้ารอบสุดท้ายแต่ไม่ได้รับเสียงโหวตให้เงินล้านเลยแม้แต่เสียงเดียว : 
** เบคกี้ ลี ในฤดูกาลที่ 13
** คาแซนดร้า แฟรงคลิน ในฤดูกาลที่ 14
** อันเดร "ดรีมซ์" เฮิร์ด ในฤดูกาลที่ 14
** เจสซิก้า "ชูการ์" คิเปอร์ ในฤดูกาลที่ 17
** สตีเฟ่น ฟิชแบค ในฤดูกาลที่ 18
** มิค ทริมมิง ในฤดูกาลที่ 19
** รัซเชล แฮนท์ ในฤดูกาลที่ 20
** แมทธิว "แชส" เลเนแฮนน์ ในฤดูกาลที่ 21
** นาตาลี เทลเนรารีย์ ในฤดูกาลที่ 22
** อัลเบิร์ท เดลสเตรท ในฤดูกาลที่ 23
** เชลซี ไมส์เนอร์ ในฤดูกาลที่ 24
** เชอร์รี บีทแมน ในฤดูกาลที่ 26
** ดอว์น มีแฮน ในฤดูกาลที่ 26
** เจอร์วาส ปีเตอร์สัน ในฤดูกาลที่ 27
** ลาทัสช่า "ทัสช่า" ฟ็อกซ์ ในฤดูกาลที่ 31
** สเปนเซอร์ เบลดโซ ในฤดูกาลที่ 31
** ไท ทรัง ในฤดูกาลที่ 32
** ฮันนาห์ ชาปิโร ในฤดูกาลที่ 33
** เคน แม็คนิคเคิล ในฤดูกาลที่ 33
** ทรอย "ทรอยแซน" โรเบิร์ทสัน ในฤดูกาลที่ 34
** ลอเรล จอห์นสัน ในฤดูกาลที่ 36
** แอนเจลีนา กีเลย์ ในฤดูกาลที่ 37
** จูลี่ โรเซนเบิร์ก ในฤดูกาลที่ 38
** นอร่า ซัลมาน ในฤดูกาลที่ 39
** มิเชล ฟิตซ์เจอรัลด์ ในฤดูกาลที่ 40
** แซนเดอร์ เฮสติงส์ ในฤดูกาลที่ 41
** โรมิโอ เอสโกบาร์ ในฤดูกาลที่ 42
** โอเว่น ไนท์ ในฤดูกาลที่ 43
** แคโรลีน ไวเกอร์ ในฤดูกาลที่ 44- ผู้ที่ออกจากการแข่งขันโดยที่ไม่เคยมีเสียงโหวตออกสะสมก่อนหน้านั้นแม้แต่เสียงเดียว : 
** ไมเคิล สคูปิน ในฤดูกาลที่ 2 ต้องออกเพราะโดนไฟลวกตามลำตัวโดยเฉพาะที่มือ เป็นแผลพุพองและแสบร้อนอย่างมาก
** พาสคัล อิงลิช ในฤดูกาลที่ 4 ต้องออกเพราะผลโหวดระหว่า แคธีกับนีเลีย เสมอกันสองครั้งเลยต้องจับหินสี หากใครจับสีเหลืองได้อยู่ต่อแต่พาสคัลจับสีม่วงเลยต้องออกจากการแข่งขันไป
** เจนนา มารอสคา ในฤดูกาลที่ 8 เพราะต้องการไปอยู่กับแม่ที่ต่อสู้กับโรคมะเร็งมา 12 ปี ซึ่งป่วยเป็นมะเร็งระยะสุดท้ายและหลังจากเธอถึงบ้าน 8 วันให้หลังแม่ของเธอก็ได้จากไป
** ซู ฮอว์ค ในฤดูกาลที่ 8 ทนสภาพพฤติกรรมของผู้เข้าแข่งขันคนอื่นไม่ไหวและมีความเครียดในการแข่งขันสูง
** โจนาธาน เพนเนอร์ ในฤดูกาลที่ 16 ต้องออกเพราะอาการบาดจากแผลที่น่องเท้า แพทย์ให้ออกจากการแข่งขันทันที
** แคธเทอลีน แซคแมน ในฤดูกาลที่ 16 ขอออกออกเนื่องจากทนสภาพแวดล้อมอันยากต่อการดำรงอยู่ โดยเธอทนยืนตากฝนอยู่ประมาณ 5-6 ชั่วโมงและความหนาวเหน็บไม่ไหว
** ไมค์ โบราซซี่ ในฤดูกาลที่ 19 ต้องออกจากการแข่งขันเพราะความดันต่ำมาก
** รัซเซล สวอน ในฤดูกาลที่ 19 ต้องออกเพราะเกิดอาการขาดน้ำและความดันต่ำมาก ผลมาจากการที่ทำงานหนักโดยไม่ยอมพักรวมถึงตากฝนนานมาก ส่งผลให้เป็นลมไประหว่างการแข่งขัน
** เคลลี่ ชินน์ ในฤดูกาลที่ 21 ขอออกเพราะทนกับสภาพอากาศที่มีแต่ฝนตกหนักทุกวันไม่ไหวและรู้สึกว่าตัวเองไม่มีโอกาสชนะ โดยเธอขอออกพร้อมกับ นาออนก้า มิซอน แต่ นาออนก้า มิซอน ที่เคยมีผลโหวตสะสมมาก่อนและทำให้เป็นครั้งแรกในประวัติศาสตร์รายการที่มีคนขอออก 2 คนในวันเดียวกัน
** คอร์ทนีย์ มูน ในฤดูกาลที่ 24 ต้องออกเพราะข้อมือร้าวขณะกระโดดลงสู่แทรมโบลีนในช่วงแข่งขันสิทธิคุ้มกันและรางวัล (เป็นคนแรกที่ออกจากเกมระหว่างแข่งขันชิงคุ้มกัน)
** โคลตัน คัมบีย์ ในฤดูกาลที่ 24 ต้องออกเพราะมีอาการอ่อนเพลียและหมดกำลังใจในการเล่นเกม
** ดาน่า แลมเบิร์ก ในฤดูกาลที่ 25 ต้องออกเพราะปวดท้องและมีอาการอาเจียนอย่างหนัก
** รูเพิร์ท โบโนเฮม ในฤดูกาลที่ 27 ขอเสียสละสลับตำแหน่งกับภรรยา ลอร่า โบโนเฮม ให้อยู่ในเกมต่อจนแพ้ดวลบนเกาะแห่งการแก้แค้น    
** โคลตัน คัมบีย์ ในฤดูกาลที่ 27 ขอออกเอง โดยไม่มีเหตุผล เป็นคนแรกที่ขอออกจากเกมในขณะที่อยู่บนเกาะแห่งการแก้แค้น (รีเด็มชั่นไอส์แลนด์)
** ลินซ์ซี่ โอเกิล ในฤดูกาลที่ 28 ขอออกเอง เนื่องจากกดดันและทนสภาพพฤติกรรมของผู้เข้าแข่งขันคนอื่นไม่ไหว
** เทอร์รี ดีทซ์ ในฤดูกาลที่ 31 ขอออกเอง เนื่องจากกลับไปให้กำลังใจลูกชายที่ป่วยหนักซึ่งต้องเข้ารับการผ่าตัด หลังจากนั้นลูกชายก็หายป่วยเป็นปกติ
** เคเล็บ เรย์โนล์ด ในฤดูกาลที่ 32 ต้องออกเพราะเกิดอาการลมแดดขั้นรุนแรง (ฮีทสโตรค)
** นีล ก๊อตลิบต์ ในฤดูกาลที่ 32 ต้องออกเพราะอาการบาดเจ็บจากแผลที่เข่าและหลัง แพทย์ให้ออกจากการแข่งขันทันที
** ซีรี ฟิลด์ส ในฤดูกาลที่ 34 ต้องออกเนื่องจากเป็นผู้เข้าแข่งขันคนเดียวในสภาเผ่ารอบ 6 คนสุดท้ายที่ไม่มีหรือไม่ได้รับสิทธิ์คุ้มกันใดๆ ไม่ว่าจะเป็นสร้อยสิทธิ์คุ้มกันจากการแข่งขัน เครื่องรางคุ้มกันที่ซ่อนไว้ และสิทธิ์คุ้มกันจากข้อได้เปรียบลับ
** แพท คูแซก ในฤดูกาลที่ 37 ต้องออกเพราะอาการบาดเจ็บจากบริเวณหลัง แพทย์ให้ออกจากการแข่งขันทันที
** บิ เหงียน ในฤดูกาลที่ 37 ขอออกเอง เนื่องจากมีอาการบาดเจ็บบริเวณขา
** แจ็คสัน ฟ็อกซ์ ในฤดูกาลที่ 42 ต้องออกจากการแข่งขันเนื่องจากปัญหาสุขภาพ
** บรูซ เพอร์โรลท์ ในฤดูกาลที่ 44 ต้องออกจากการแข่งขันเนื่องจากผลข้างเคียงจากอุบัติเหตุระหว่างการแข่งขัน (หัวแตก)
** แมทธิว กรินสเทด-เมย์เลอ ในฤดูกาลที่ 44 ต้องออกจากการแข่งขันเนื่องจากผลกระทบบาดเจ็บที่ได้รับจากอุบัติเหตุที่แขน

**เงินรางวัล**
 ผู้อยู่รอดคนสุดท้าย
** $1,000,000 + รถยนต์ (ฤดูกาลที่ 1-12)
** $1,000,000 (ฤดูกาลที่ 13-ปัจจุบัน)
** $2,000,000 (ฤดูกาลที่ 40) - อันดับ 2 - $100,000- อันดับ 3 - $85,000- อันดับ 4 - $60,000- อันดับ 5 - $50,000- อันดับสุดท้าย
** $2,500 (ทุกฤดูกาล)
** $25,000 (ฤดูกาลที่ 40) - อันดับอื่นๆ - ไม่มีการเปิดเผยข้อมูล- ทุกคนจะได้อีกคนละ $10,000 เมื่อมาออกตอนสัมภาษณ์

**ดูเพิ่ม**
ซ
หมวดหมู่:เซอร์ไวเวอร์
หมวดหมู่:รายการที่ออกฉายทางทรูวิชั่นส์
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2543